ঢাকা বিশ্ববিদ্যালয়ের উপাচার্য অধ্যাপক ড. মোঃ আখতারুজ্জামান বলেছেন, জাতির পিতা বঙ্গবন্ধু শেখ মুজিবুর রহমান শুধু বাংলাদেশ বা এশিয়ার নেতা নন, তিনি বিশ্বনেতা। বঙ্গবন্ধুর ৭ মার্চের ঐতিহাসিক ভাষণ ইউনেস্কো কর্তৃক ‘বিশ্ব প্রামাণ্য ঐতিহ্য’র স্বীকৃতিপ্রাপ্তির উদ্বৃতি দিয়ে তিনি বলেন, ‘এটি আজ বিশ্বের নিপীড়িত ও বঞ্চিত মানুষের অনুপ্রেরণা। বঙ্গবন্ধুর সার্বজনীন ভাষণ ও তার অবদান আজও স্মরণীয় এবং ভবিষ্যতেও অনুপ্রেরণা জোগাবে’। ঢাকা বিশ্ববিদ্যালয় জাতির জনক বঙ্গবন্ধু শেখ মুজিবুর রহমান হলের উদ্যোগে ‘বঙ্গবন্ধু মেধাবৃত্তি ও সম্মাননা বক্তৃতা-২০১৭’ অনুষ্ঠানে প্রধান অতিথির বক্তব্যে এসব কথা বলেন।